У Вікіпедыі ёсць артыкулы пра іншых асоб з прозвішчам Серафімовіч.У Вікіпедыі ёсць артыкулы пра іншых асоб з прозвішчам Папоў.

**Аляксандр Серафімавіч Серафімовіч** (сапраўднае прозвішча — *Папоў*; 7 [19] студзеня 1863, станіца Ніж­не­курмаярская, Вобласць Войска Данскога — 19 студзеня 1949, Масква) — рускі пісьменнік, журналіст, вайсковы карэспандэнт. Лаўрэат Сталінскай прэміі (1943).

Біяграфія
---------

Нарадзіўся 7 (19) студзеня 1863 года ў станіцы Ніж­не­курмаярская (цяпер Цымлянскага раёна Растоўскай вобласці). Бацька — данскі казак, быў палкавым скарбнікам, есавулам Войска Донскага. Дзіцячыя гады правёў у Польшчы, дзе служыў яго бацька. У 1873 годзе вярнуўся з сям'ёй на Дон у станіцу Усць-Мядзведзіцкую.

Скончыў Усць-Мядзведзіцкую гімназію (1883). Паступіўшы ў 1883 у Пецярбургскі ўніверсітэт, на фізіка-матэматычны факультэт, Аляксандр Папоў трапіў у асяроддзе рэвалюцыйнага студэнцтва, пазнаёміўся з марксізмам. За ўдзел у рэвалюцыйным руху (разам з А. І. Ульянавым) і ў сувязі з замахам на Аляксандра III А. Папоў быў арыштаваны і высланы ў Архангельскую губерню. Падчас ссылкі напісаў у Пінезе сваё першае апавяданне «На крызе», якое было пад псеўданімам Серафімовіч апублікавана ў газеце «Русские ведомости» ў 1889 годзе. Па сканчэнні высылкі А. Серафімовіч жыў на Доне пад наглядам паліцыі, працягваючы сваю літаратурную дзейнасць.

У 1902 годзе перасяліўся ў Маскву, быў удзельнікам літаратурнай групы «Среда». Пазнаёміўся з М. Горкім, стаў супрацоўнічаць у выдавецтве «Зна­ние». 

У час Першай сусветнай вайны быў вайсковым карэспандэнтам газеты «Русские ведомости».

Безумоўна прыняў Кастрычніцкую рэвалюцыю. У 1918 годзе ўзначальваў літаратурны аддзел газеты «Известия». Член РКП(б) з 1918 года.

З лістапада 1926 па жнівень 1929 года быў галоўным рэдактарам часопіса «Октябрь». Дэлегат XVI з'езда ВКП (б). Адзін з арганізатараў Саюза пісьменнікаў СССР. У 1934 годзе абраны ў склад Прэзідыума кіравання СП СССР.

Памёр 19 студзеня 1949 года. Пахаваны ў Маскве на Новадзявочых могілках (пляцоўка № 1).

Творчасць
---------

Літаратурны дэбют адбыўся ў 1889 годзе. Першая кніга — «Апавяданні і нарысы» (1901). У ранніх творах раскрываў драматызм штодзённай барацьбы чалавека за выжыванне. Серафімовіч дае цвярозы аналіз грамадскіх супярэчнасцей Расіі канца 19 стагоддзя, засноўваючыся на багатым запасе назіранняў з жыцця сялянства, казацтва і іншых пластоў народа. У аповесці «Пяскі» (1908), рамане «Горад у стэпе» (1912) — маральная праблематыка, звязаная з развіццём капіталізму ў горадзе. Раман «Жалезны паток» (1924), у аснове якога гістарычны факт — паход Таманскай арміі ў 1918 годзе це­раз Каўказ­скі хрыбет для ўз’яднання з Чырвонай Ар­міяй, лічыўся класікай сацыялістычнага рэалізму. Аўтар нарысаў пра калектывізацыю (серыя «Па данскіх стэпах», 1931), грамадзянскую і Вялікую Айчынную войны, артыкулаў пра літаратуру.

На беларускую мову яго творы перакладалі С. Іва, П. Місько, С. Хурсік і інш.

Бібліяграфія
------------

* Собр. соч. Т. 1—7. М. 1959—60.

Беларускія пераклады
--------------------

* Вераб'іная ноч: Алавяданні. Мн. 1930;
* Горад у стэпу. Мн. 1930;
* Жывы астрог: Апавяяанні. Мн. 1930;
* Сопка з крыжамі: Апавяданні. Мн. 1930;
* У нумары. Мн. 1930;
* У сям'і: Апавяданне. Мн. 1930;
* Працавітыя юнакі: Апавяпанні. Мн. 1931;
* Стачка. Мн. 1932; Жалезны паток. 3 выд. Мн. 1936;
* Апавяданні. Мн. 1937 (на вокл.: 1938).

Узнагароды і прэміі
-------------------

* ордэн Леніна (1933)
* ордэн Працоўнага Чырвонага Сцяга (18.1.1943)
* ордэн «Знак Пашаны» (31.01.1939)
* медалі
* Сталінская прэмія першай ступені (1943) — з фармулёўкай «За шматгадовыя выбітныя дасягненні ў літаратуры»; у гады Вялікай Айчыннай вайны перадаў яе ў Фонд абароны.

Зноскі
------

1. 1 2  Серафимович Александр Серафимович // Большая советская энциклопедия: [в 30 т.] / под ред. А. М. Прохоров — 3-е изд. — М.: Советская энциклопедия, 1969. Праверана 28 верасня 2015.<a href='https://wikidata.org/wiki/Track:Q5061737'></a><a href='https://wikidata.org/wiki/Track:Q17378135'></a>
2. ↑  Alexander Serafimowitsch // Brockhaus Enzyklopädie / Hrsg.: Bibliographisches Institut & F. A. Brockhaus, Wissen Media Verlag Праверана 9 кастрычніка 2017.<a href='https://wikidata.org/wiki/Track:Q464633'></a><a href='https://wikidata.org/wiki/Track:Q2586178'></a><a href='https://wikidata.org/wiki/Track:Q237227'></a>
3. ↑  БЭ ў 18 т. Т. !4. С. 344
4. ↑  bigenc.ru **(нявызн.)**(недаступная спасылка). Архівавана з першакрыніцы 7 мая 2019. Праверана 6 верасня 2019.
5. ↑  Русские детские писатели XX века. Биобиблиографический словарь. — С. 400.

Літаратура
----------

* Серафімовіч // Беларуская энцыклапедыя: У 18 т. Т. 14: Рэле — Слаявіна / Рэдкал.: Г. П. Пашкоў і інш. — Мн. : БелЭн, 2002. — Т. 14. — 512 с. — 10 000 экз. — ISBN 985-11-0035-8. — ISBN 985-11-0238-5 (т. 14).

Спасылкі
--------

 У Вікіцытатніку ёсць старонка па тэме **Аляксандр Серафімавіч Серафімовіч**
* Лагатып Вікісховішча На Вікісховішчы ёсць медыяфайлы па тэме **Аляксандр Серафімавіч Серафімовіч**
* В. А. Разумный Воспоминания современника об А.Серафимовиче

* Лагатып Радавода *Аляксандр Серафімавіч Серафімовіч* на «Радаводзе». Дрэва продкаў і нашчадкаў

|  |  |
| --- | --- |
| ⚙️   Тэматычныя сайты | Internet Movie Database |
| Слоўнікі і энцыклапедыі | Бія-бібліяграфічны рускіх пісьменнікаў XX стагоддзя · Вялікая каталанская · Вялікая кiтайская · Вялікая нарвежская · Вялікая расійская (старая версія) · Бракгаўза і Эфрона · Кругасвет · Малы Бракгаўза і Эфрона · Brockhaus · Treccani |
| Генеалогія і некрапалістыка | Find a Grave · Rodovid |
| 

| Нарматыўны кантроль |
| --- |
| BIBSYS: 90053521 · BNE: XX995178 · BNF: 119244428 · CiNii: DA0221790X · CONOR: 13591139 · GND: 118764675 · ICCU: CUBV144826 · ISNI: 0000 0001 1610 6748 · LCCN: n50023972 · LNB: 000151525 · NDL: 00456114 · NKC: jn19990210561 · NLA: 35699329 · NLG: 112269 · NSK: 000071618 · NTA: 071127372 · NUKAT: n99050452 · PTBNP: 238348 · LIBRIS: 199075 · SUDOC: 027132404 · VIAF: 27071548 |

 |